Diari Oficial de la Generalitat Valenciana


Sumari del DOGV 3555, del 06-08-1999 (1999/6404)

ORDRE de 7 de juny de 1999, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, per a destinar-lo a centre de salut, el dret de propietat que es té sobre l'immoble situat al carrer d'Agost, número 48, de Monforte del Cid (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3555

Data del DOGV
:   06-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6404


Data del document
:   07-06-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Monforte del Cid
    * propietat immobiliària
    * cultura regional

ORDRE de 7 de juny de 1999, de la Conselleria d'Economia, Hisenda i Administració Pública, per la qual acorda l'afectació al domini públic de la Generalitat Valenciana, per a destinar-lo a centre de salut, el dret de propietat que es té sobre l'immoble situat al carrer d'Agost, número 48, de Monforte del Cid (Alacant). [1999/Q6404]
  
Mitjançant escriptura pública de cessió gratuïta, la Generalitat Valenciana té el dret de propietat sobre l'immoble situat al carrer d'Agost, número 48, de Monforte del Cid (Alacant).
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Sanitat ha sol·licitat l'afectació de l'immoble assenyalat per a destinar-lo a centre de salut.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per a destinar-lo a centre de salut, el dret de propietat que es té sobre l'immoble situat al carrer d'Agost, número 48, de Monforte del Cid (Alacant). La superfície total del solar és de 2.916 metres quadrats, l'edificació té una superfície total útil de 562,19 metres quadrats i 114,80 destinats a porxo. Confronta: entrant, a la dreta, el carrer de Cervantes; esquerra, la finca propietat de la senyora Concepción Botella Gras i altres, el carrer en projecte i la propietat de la senyora Teresa Andrés González; darrere, el carrer d'Enrique Santos; davant, el carrer d'Agost. Consta en l'Inventari General de Béns i Drets de la Generalitat Valenciana amb el número A02/03/088/0001.
  
Segon
  
Aquest immoble queda integrat en el domini públic de la Generalitat Valenciana i correspon a la Conselleria de Sanitat l'exercici de les competències demanials sobre aquest, inclosa l'administració i la conservació.
  
Tercer
  
Que la Conselleria de Sanitat designe un representant perquè concórrega amb el nomenat per la Direcció General de Tributs i Patrimoni, per a formalitzar la corresponent acta d'afectació.
  
València, 7 de juny de 1999
  
El conseller d'Economia, Hisenda i Administració Pública,
  
JOSÉ LUIS OLIVAS MARTíNEZ